آوروپا کمیسیونونون توصیه‌سی ایله آوروپا بیرلیگی‌نین سرحدلری ان آزی ژوئیه نین اولینه قدر باغلی قالا‌جاق.
آوروپا کمیساری ایلوا یوهانسون آوروپا بیرلیگینه عضو اؤلکه‌لرین ایچ ایشلر ناظیرلری‌نین جمعه گونو آخشام کئچیریلمیش ویدئوکنفرانسیندا آوروپا بیرلیگی‌نین سرحدلری‌نین ژوئیه آیین‌دان تئز اولمایا‌راق آچیلماسینا طرفدار اولدوغونو بیلدیریب. یوهانسون وورغولاییب کی، محض شنگن زوناسی‌نین خاریجی سرحدلری حاقیندا صحبت گئدیر. ایچ سرحدلر ایسه بیرلیگین آیری-آیری اؤلکه‌لری آراسیندا قارشی‌لیق‌لی راضیلاشما‌لارلا تنظیم‌له‌نیر.
جمعه گونو کئچیریلمیش ویدئوکنفرانسا قدر اوچونجو اؤلکه‌لرین وطنداش‌لارینی آوروپا بیرلیگی اراضی‌سینه گیریشینه ژوئن آیی نین 15-اینه قدر قاداغا قویولموشدو. ایندی ایسه، گؤرونور، بو قاداغانین مودتینی داها یاریم آی اوزادا‌جاق‌لار.
آوروپا کمیساری قئید ائدیب کی، بو، اونون آوروپا بیرلیگینده کی بوتون همکارلاری‌نین (ایچ ایشلر ناظیرلرینین) عمومی فیکیری‌دیر.
